Πριν προχωρήσεις στην τοποθέτηση, θα πρέπει να γνωρίζεις ότι τα πολυκαρβονικά φύλλα διακρίνονται σε 3 είδη. Ποια είναι αυτά και πώς θα αποφασίσεις ποιο είναι καλύτερο για το χώρο σου, λοιπόν;
Πολυκαρβονικά κυψελωτά: Χρησιμοποιούνται σε περιπτώσεις όπου απαιτείται αρκετή φωτεινότητα και ανθεκτικότητα, καθώς επίσης και εξασφάλιση θερμομόνωσης και προστασίας από τις υπέρυθρες ακτίνες του ήλιου.
Πολυκαρβονικά διαμορφωμένα συμπαγή: Είναι κατάλληλα για πέργκολες και το σχήμα τους είναι τραπεζοειδές.
Πολυκαρβονικά επίπεδα συμπαγή: Χρησιμοποιούνται κυρίως σε στέγαστρα εισόδου, όπου απαιτείται προστασία και ασφάλεια από τις καιρικές συνθήκες.
Τα πολυκαρβονικά φύλλα μπορείς να τα βρεις σε μια πολύ μεγάλη ποικιλία. Διατίθενται σε διαφορετικό πάχος, μήκος και σχέδιο. Επομένως, σίγουρα θα βρεις εκείνο που ταιριάζει περισσότερο στις ανάγκες σου και θα αναβαθμίσει την αισθητική της κατασκευής.